CELEX: 62018CA0220
Language: sk
Date: 2018-07-25 00:00:00
Title: Vec C-220/18: Rozsudok Súdneho dvora (prvá komora) z 25. júla 2018 (návrh na začatie prejudiciálneho konania, ktorý podal Hanseatisches Oberlandesgericht in Bremen – Nemecko) – Vykonanie európskeho zatykača vydaného voči ML (Návrh na začatie prejudiciálneho konania — Naliehavé prejudiciálne konanie — Policajná a súdna spolupráca v trestných veciach — Európsky zatykač — Rámcové rozhodnutie 2002/584/SVV — Článok 1 ods. 3 — Postupy odovzdania medzi členskými štátmi — Podmienky výkonu — Dôvody nevykonania — Charta základných práv Európskej únie — Článok 4 — Zákaz neľudského alebo ponižujúceho zaobchádzania — Väzenské podmienky v členskom štáte vydávajúcom zatykač — Rozsah preskúmania uskutočneného vykonávajúcimi súdnymi orgánmi — Existencia opravných prostriedkov vo vydávajúcom členskom štáte — Ubezpečenie predložené orgánmi tohto členského štátu)

17.9.2018   
            
            
               SK
            
            
               Úradný vestník Európskej únie
            
            
               C 328/23
            
         
      Rozsudok Súdneho dvora (prvá komora) z 25. júla 2018 (návrh na začatie prejudiciálneho konania, ktorý podal Hanseatisches Oberlandesgericht in Bremen – Nemecko) – Vykonanie európskeho zatykača vydaného voči ML
      (Vec C-220/18) (1)
      
      ((Návrh na začatie prejudiciálneho konania - Naliehavé prejudiciálne konanie - Policajná a súdna spolupráca v trestných veciach - Európsky zatykač - Rámcové rozhodnutie 2002/584/SVV - Článok 1 ods. 3 - Postupy odovzdania medzi členskými štátmi - Podmienky výkonu - Dôvody nevykonania - Charta základných práv Európskej únie - Článok 4 - Zákaz neľudského alebo ponižujúceho zaobchádzania - Väzenské podmienky v členskom štáte vydávajúcom zatykač - Rozsah preskúmania uskutočneného vykonávajúcimi súdnymi orgánmi - Existencia opravných prostriedkov vo vydávajúcom členskom štáte - Ubezpečenie predložené orgánmi tohto členského štátu))
      (2018/C 328/29)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Hanseatisches Oberlandesgericht in Bremen
      
         Účastníci konania pred vnútroštátnym súdom
      
      ML
      
         Za účasti: Generalstaatsanwaltschaft Bremen
      
         Výrok rozsudku
      
      Článok 1 ods. 3, článok 5 a článok 6 ods. 1 rámcového rozhodnutia Rady 2002/584/SVV z 13. júna 2002 o európskom zatykači a postupoch odovzdávania osôb medzi členskými štátmi zmeneného rámcovým rozhodnutím Rady 2009/299/SVV z 26. februára 2009 sa majú vykladať v tom zmysle, že v prípade, ak vykonávajúci súdny orgán disponuje informáciami, ktoré potvrdzujú existenciu systémových alebo všeobecných nedostatkov týkajúcich sa väzenských podmienok v ústavoch na výkon trestu odňatia slobody vydávajúceho členského štátu, ktorých správnosť prináleží posúdiť vnútroštátnemu súdu s ohľadom na všetky dostupné aktualizované informácie:
      
                  —
               
               
                  vykonávajúci súdny orgán nemôže vylúčiť existenciu skutočného rizika, že osoba, na ktorú bol vydaný európsky zatykač za účelom výkonu trestu odňatia slobody, bude vystavená neľudskému alebo ponižujúcemu zaobchádzaniu v zmysle článku 4 Charty základných práv Európskej únie iba preto, že táto osoba má vo vydávajúcom členskom štáte k dispozícii opravné prostriedky, ktoré jej umožňujú brániť sa proti jej väzenským podmienkam, hoci uvedený orgán môže zohľadniť existenciu takýchto opravných prostriedkov v súvislosti s rozhodnutím o odovzdaní dotknutej osoby,
               
            
                  —
               
               
                  vykonávajúci súdny orgán má povinnosť preskúmať iba väzenské podmienky v ústavoch na výkon trestu odňatia slobody, v ktorých bude podľa informácií, ktoré má tento orgán k dispozícii, uvedená osoba pravdepodobne uväznená, vrátane dočasného alebo prechodného uväznenia,
               
            
                  —
               
               
                  vykonávajúci súdny orgán je povinný v tejto súvislosti posúdiť iba konkrétne a presné väzenské podmienky dotknutej osoby, ktoré sú relevantné pre rozhodnutie o tom, či bude táto osoba vystavená skutočnému riziku neľudského alebo ponižujúceho zaobchádzania v zmysle článku 4 Charty základných práv,
               
            
                  —
               
               
                  vykonávajúci súdny orgán môže prihliadať aj na ďalšie informácie, ktoré predložili iné orgány vydávajúceho členského štátu ako vydávajúci súdny orgán, konkrétne najmä na ubezpečenie, že dotknutá osoba nebude vystavená neľudskému alebo ponižujúcemu zaobchádzaniu v zmysle článku 4 Charty základných práv.
               
            
         (1)  Ú. v. EÚ C 221, 25.6.2018.